Document ID: 32005R1810

A BIZOTTSÁG 1810/2005/EK RENDELETE
(2005. november 4.)
egy takarmány-adalékanyag tíz évre szóló új engedélyezéséről, egyes takarmány-adalékanyagok végleges engedélyezéséről és egyes, már engedélyezett takarmány-adalékanyagok új alkalmazásának ideiglenes engedélyezéséről
(EGT vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a takarmány-adalékanyagokról szóló, 1970. november 23-i 70/524/EGK tanácsi irányelvre (1) és különösen annak 3. cikkére, 9. cikkére, 9d. cikkének (1) bekezdésére és 9e. cikkének (1) bekezdésére,
tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (2) és különösen annak 25. cikkére,
mivel:
(1)
Az 1831/2003/EK rendelet rendelkezik a takarmány-adalékanyagok felhasználásának engedélyezéséről.
(2)
Az 1831/2003/EK rendelet 25. cikke átmeneti intézkedéseket állapít meg a takarmány-adalékanyagokra vonatkozó, az 1831/2003/EK rendelet alkalmazásának időpontját megelőzően, a 70/524/EGK irányelvvel összhangban benyújtott engedélykérelmekre.
(3)
Az e rendelet mellékleteiben felsorolt adalékanyagokra vonatkozó engedélykérelmeket az 1831/2003/EK rendelet alkalmazásának időpontja előtt nyújtották be.
(4)
Az ezen engedélykérelmekre vonatkozó, a 70/524/EGK irányelv 4. cikkének (4) bekezdése szerinti első véleményeket az 1831/2003/EK rendelet alkalmazásának időpontja előtt továbbították a Bizottságnak. Ezért ezeket a kérelmeket továbbra is a 70/524/EGK irányelv 4. cikkével összhangban kell kezelni.
(5)
A „Formi LHS (kálium-diformát)” növekedésserkentő alkalmazását első alkalommal, ideiglenesen az 1334/2001/EK bizottsági rendelet (3) engedélyezte a malac és a hízósertés vonatkozásában. A „Formi LHS (kálium-diformát)” forgalomba hozataláért felelős személy kérte az adalékanyag 10 éves határozott időtartamra szóló engedélyezését. A vizsgálat azt mutatja, hogy a 70/524/EGK irányelv 3a. cikkében az ilyen engedélyezésre előírt feltételek teljesülnek. Ennek megfelelően ezen készítmény használatát az I. mellékletben meghatározottak szerint tíz évre engedélyezni kell.
(6)
A kötőanyagok, csomósodásgátlók és koagulálószerek csoportjába tartozó „üledékes eredetű klinoptilolit” adalékanyag alkalmazását első alkalommal, ideiglenesen az 1887/2000/EK bizottsági rendelet (4) engedélyezte a hízósertés, a brojlercsirke, a brojlerpulyka, a szarvasmarha és a lazac vonatkozásában. Új adatokat nyújtottak be az ezen adalékanyag határozatlan időre történő engedélyezésére vonatkozó kérelem alátámasztása céljából. A vizsgálat azt mutatja, hogy a 70/524/EGK irányelv 3a. cikkében az ilyen engedélyezésre előírt feltételek teljesülnek. Ennek megfelelően ezen adalékanyag használatát a II. mellékletben meghatározottak szerint határozatlan időre engedélyezni kell.
(7)
A kötőanyagok, csomósodásgátlók és koagulálószerek csoportjába tartozó „nátrium-ferrocianid” adalékanyag alkalmazását első alkalommal, ideiglenesen a 256/2002/EK bizottsági rendelet (5) engedélyezte valamennyi állatfajta és kategória vonatkozásában. Új adatokat nyújtottak be az ezen adalékanyag határozatlan időre történő engedélyezésére vonatkozó kérelem alátámasztása céljából. A vizsgálat azt mutatja, hogy a 70/524/EGK irányelv 3a. cikkében az ilyen engedélyezésre előírt feltételek teljesülnek. Ennek megfelelően ezen adalékanyag használatát a II. mellékletben meghatározottak szerint határozatlan időre engedélyezni kell.
(8)
A kötőanyagok, csomósodásgátlók és koagulálószerek csoportjába tartozó „kálium-ferrocianid” adalékanyag alkalmazását első alkalommal, ideiglenesen a 256/2002/EK bizottsági rendelet engedélyezte valamennyi állatfajta és kategória vonatkozásában. Új adatokat nyújtottak be az ezen adalékanyag határozatlan időre történő engedélyezésére vonatkozó kérelem alátámasztása céljából. A vizsgálat azt mutatja, hogy a 70/524/EGK irányelv 3a. cikkében az ilyen engedélyezésre előírt feltételek teljesülnek. Ennek megfelelően ezen adalékanyag használatát a II. mellékletben meghatározottak szerint határozatlan időre engedélyezni kell.
(9)
A Trichoderma longibrachiatum (CNCM MA 6-10 W) által termelt endo-1,4-ß-xilanázból készült enzimkészítmény alkalmazását első alkalommal, ideiglenesen a 418/2001/EK bizottsági rendelet (6) engedélyezte a tojótyúk vonatkozásában. Új adatokat nyújtottak be az ezen enzimkészítmény határozatlan időre történő engedélyezésére vonatkozó kérelem alátámasztása céljából. A vizsgálat azt mutatja, hogy a 70/524/EGK irányelv 3a. cikkében az ilyen engedélyezésre előírt feltételek teljesülnek. Ennek megfelelően ezen enzimkészítmény felhasználását a III. mellékletben meghatározottak szerint határozatlan időre engedélyezni kell.
(10)
Az Enterococcus faecium (NCIMB 11181) mikroorganizmus-készítmény alkalmazását az 1333/2004/EK bizottsági rendelet (7) határozatlan időre engedélyezte a borjú és a malac vonatkozásában. Új adatokat nyújtottak be az ezen mikroorganizmus-készítmény engedélyezésének a brojlercsirkére való kiterjesztése iránti kérelem alátámasztása céljából. Az Európai Élelmiszer-biztonsági Hatóság (EFSA) 2005. április 13-án kedvező véleményt nyilvánított az adalékanyag biztonságosságára vonatkozóan, amennyiben azt a brojlercsirke-állatkategóriában és a IV. mellékletben meghatározott feltételek szerint alkalmazzák. A vizsgálat azt mutatja, hogy a 70/524/EGK irányelv 9e. cikkének (1) bekezdésében az ilyen engedélyezésre előírt feltételek teljesülnek. Ennek megfelelően ezen mikroorganizmus-készítmény felhasználását a IV. mellékletben meghatározottak szerint ideiglenesen, négy évre engedélyezni kell.
(11)
Az Enterococcus faecium (CECT 4515) mikroorganizmus-készítmény alkalmazását első alkalommal, ideiglenesen a 654/2000/EK bizottsági rendelet (8) engedélyezte a malac és a borjú vonatkozásában. Új adatokat nyújtottak be az ezen mikroorganizmus-készítmény engedélyezésének a brojlercsirkére való kiterjesztése iránti kérelem alátámasztása céljából. Az EFSA 2005. április 13-án kedvező véleményt nyilvánított az adalékanyag biztonságosságára vonatkozóan, amennyiben azt a brojlercsirke-állatkategóriában és a IV. mellékletben meghatározott feltételek szerint alkalmazzák. A vizsgálat azt mutatja, hogy a 70/524/EGK irányelv 9e. cikkének (1) bekezdésében az ilyen engedélyezésre előírt feltételek teljesülnek. Ennek megfelelően ezen mikroorganizmus-készítmény felhasználását a IV. mellékletben meghatározottak szerint ideiglenesen, négy évre engedélyezni kell.
(12)
E kérelmek vizsgálata azt mutatja, hogy a dolgozóknak a mellékletekben rögzített adalékanyagoknak való kitettséggel szembeni védelme érdekében bizonyos eljárások bevezetése szükséges. Ezt a védelmet a munkavállalók munkahelyi biztonságának és egészségvédelmének javítását ösztönző intézkedések bevezetéséről szóló, 1989. június 12-i 89/391/EGK tanácsi irányelv (9) alkalmazásával kell biztosítani.
(13)
Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A RENDELETET:
1. cikk
A „növekedésserkentők” csoportjába tartozó, az I. mellékletben meghatározott készítmény takarmány-adalékanyagként történő felhasználása az említett mellékletben megállapított feltételek szerint, tíz évre engedélyezett.
2. cikk
A „kötőanyagok, csomósodásgátlók és koagulálószerek” csoportjába tartozó, a II. mellékletben meghatározott adalékanyagok takarmány-adalékanyagként történő felhasználása az említett mellékletben megállapított feltételek szerint, határozatlan időre engedélyezett.
3. cikk
Az „enzimek” csoportjába tartozó, a III. mellékletben meghatározott készítmény takarmány-adalékanyagként történő felhasználása az említett mellékletben megállapított feltételek szerint, határozatlan időre engedélyezett.
4. cikk
A „mikroorganizmusok” csoportjába tartozó, a IV. mellékletben meghatározott készítmények takarmány-adalékanyagként történő felhasználása az említett mellékletben megállapított feltételek szerint, ideiglenesen, négy évre engedélyezett.
5. cikk
Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
Ez a rendelet teljes egészében kötelező, és közvetlenül alkalmazandó valamennyi tagállamban.
Kelt Brüsszelben, 2005. november 4-én.

Labels: 16
17
0
3
6